User talk:Samim ullah kamal

‎د هندي سینما د ځينو فلمي ستورو حیرانونکې مړینې ‎ایمل مړوند

‎هسې خو هندي سینما او د فلم نړۍ نورو یا لیدونکو ته له لرې ډېره ښکلې، ارامه او زړه وړونکې ښکارې، خو له نږدې بیا د دې نړۍ اوسیدونکې دومره ارام نه وي او ان د نورو عامو خلکو نه هم د دوی د اصلي ژوند ستونزې او ننګونې ډېرې وي. ‎کله چې لیدونکي د هندي سینما (بالیووډ) ستوري ګوري، نو دوی هم په زړونو کې د هغوی په شان د ژوند تېرولو هیلې ټوکوي؛ خو ډېر کم يې درک کولی شي چې د سینما او فلم دا نړۍ چې څومره له لرې ښکلې او ارامه ښکارې؛ له نږدې له همدومره ستونزو، کړاونو او خطرونو هم ډکه ده. ‎هغه فلمي ستوري چې نور ورته د نړۍ د نیکمرغه کسانو په نظر ګوري، هغوی هم په خپل اصلي ژوند کې هره ورځ له ګڼو ستونزو او ننګونو تېریږي. ‎کله کله خو د هندي سینما په دې نړۍ کې ځينې داسې پېښې هم پېښیږي چې ددې نړۍ ظاهري ښایسته او ارام رنګ هم بدرنګه او خېرن کړي. ‎دلته د ځينو هغه فلمي ستورو په اړه لیکو چې مړینې يې د فلمي نړۍ د اوسیدونکو د اصلي ژوند د ننګونو او ستونزو پرده پورته کړې او ددې نړۍ ظاهري ښکلی رنګ يې هم بدرنګه کړی دی.

‎۱. بیدشاہ بیزباروہ ‎بیدشاه بیزوباره د هندي سینما ځوانه فلمي او ټلویزیونې اداکاره وه چې همدا تازه د رنبیر کپور او کترینه کیف سره د هغوی په نوي فلم( جګاجاسوس) کې لوبیدلې وه. ‎د نوموړی جسد څو ورځې وړاندې پولیسو په داسې حال کې د هغې په خپل کور کې پیدا کړ، چې د کوټې د چت پکې پورې يې ځان زندۍ او ځوړند کړی و. ‎د بیدشاه د مړینې په تړاو هندي رسنیو بېلا بېل راپورونه خپاره کړل او داسې ویل کیږي چې په خپل کورني ژوند کې يې ګڼې ستونزې لرلې او ممکن د همدې ستونزو له امله يې ځان وژنه کړي وي. ‎خو دا چې د مړینې ترشاه يې اصلی کیسه څه ده؟ دا پوښتنه لا هم ګونګه ده او روښانه شوې نه ده، خو هندي پولیس وايي چې په دې اړه خپلې پلټنې کوي.

‎۲- اوم پوري ‎اوم پورې د هندي سینما وتلی اکټر و چې د تیرې جنورۍ په میاشت کې په خپل کور کې مړ وموندل شو. د نوموړې د مرګ سبب د زړه ناڅاپي حمله ښودل شوې ده، خو په دې اړه لا هم ډیر شکونه شته چې ښايي نوموړی په مرموز ډول وژل شوی وي.

‎۲. جیا خان ‎جیاخان خان د ۲۰۱۳ کال د جون میاشتې پر ۱۰ مه پولیسو په داسې حال کې په خپل کور کې وموندله چې دا هم د کوټې د چت پکې پورې راځوړند او مړه وه. ‎جیاخان د هندي سینما ځوانه فلمي ستورې وه چې په ۱۹۸۸ کال زیږدلې وه. د جیاخان اصلي نوم نفیسه رضوي خان و. هغه د بالیووډ په ځينو فلمونو کې لوبیدلې وه چې ګجني او هاوس فول يې د یادونې دي. ‎هغه وخت خو د جیاخان مړینې ته د ځان وژنې نوم ورکړل شو، خو وروسته هندي رسینو د نوموړې د مړینې په اړه ګڼې پوښتنې او ګنګوسې خپرې کړې چې ګوندې هغه د خپل یوه ملګري له خوا وژل شوې. ‎خو لا تراوسه هم نه ده واضع شوې، چې د مرګ تر شاه کیسه يې څه وه.

‎۳. پروین بابي ‎پروین بابی د هندي سینما وتلې فلمي ستورې وه چې په خپل فلمي ژوند کې يې څو جایزې (ایوارډونه) هم اخیستې وو. د بابي په مشهورو فلمونو کې نمک حلال، امر اکبر اینتوني او شان شامل دي. ‎پروین بابي چې په فلمي نړۍ کې څومره ښایسته او زړه وړونکې زندګي کوله، اصلي ژوند يې همدومره له یوازیتوب او تیاریکو ډک و. ‎نوموړې واده نه و کړی او د فلمي نړۍ بهر يې په اصلي ژوند کې ګڼې ستونزې او ننګونې لرلې چې بلاخره يې د مرګ سبب هم شوې. ‎د پروین بابي مړ جسد د هغې په کور کې پیدا شو او هغه وخت يې د مړینې لامل هم معلوم نه شو، خو وروسته ځينې هندي رسنیو راپورونه خپاره کړل چې پروین بابي د شکرې ناروغي لرله او مړینه يې د همدې کبله وه. ‎د پروین بابي مړینې هغه وخت د هغې او فلمۍ نړۍ مینه وال حیران او وبوږنول.

‎۴. مدهو بالا ‎مدهو بالا د هندي سینما د مشهور او بریالي فلم مغلم اعظم اداکاره وه، چې اصلي نوم يې ممتاز جهان و. نوموړې په ۱۹۶۹ کال کې د زړه د حملې له امله مړه شوه. ‎مدهو بالا د هندي سینما د ښکلیو او مشهورو اداکارانو په کتار کې تر ټولو وړاندې وه، چې په هر فلم کې به يې د خپل ښایست او ښې اداکارۍ له امله د لیدونکو زړونه وړل، خو په خپل اصلي ژوند کې يې یوه لمن ستونزې درلودلې چې له امله يې په بېلا بېلو ناروغیو هم اخته او بیا پسې مړه شوه. ‎مدهو بالا په ځينو فلمونو کې د خپل ځانګړي او ښه کار کولو له امله لا هم د هغې د مینه والو په زړونو کې ژوندۍ ده.

‎۵. مینا کماري ‎مینا کماري په ۱۹۳۲ کال زیږیدلې وه او مشهور فلمونه يې پاکیزه، بهیګي رات او پهول او پتهر وو. نوموړې د ۴۰ کالو په عمر مړه شوې او هغه وخت يې د مرګ لامل د نشه یي توکو کارول ښودل شوی وو. ‎مینا کماري هم د هندي سینما نوموتي فلمي اداکاره وه چې ډېر مینه وال يې لرل او ناڅاپي مړینه يې مینه والو ته حیرانونکې وه.

‎۶. دیویا بهارتي ‎دیویا بهارتي د ۱۹ کلونو په عمر په ۱۹۹۳ کال کې په داسې حال کې مړه شوه، چې د پنځم منزل نه لاندې ولویدله. ‎هغه وخت داسې ګونګوسې وې چې ګوندې دیویا بهارتي کوم چا په لوی لاس لاندې راغورځولې ده. خو لا تراوسه هم د هغې د مړینې ترشاه پټه کیسه نه ده ښکاره شوې. ‎دیویا بهارتي خپل فلمي مزل په کار ۱۹۹۰ کې پیل کړ چې د خپل ښایست او ښه هنر له امله يې ډېر ژر د ځان له پاره ګڼ مینه وال پیدا کړل، خو ژوند ورسره یاري ونه کړه او ایله د ګوتو په شمېر کلونه يې په سینما کې تېر کړل. ‎هغې که په فلمې نړۍ کې وخت لږ تېر کړ؛ خو د خپل ښایست او ښه کار کولو له امله د خلکو نه ده هېره شوې.

‎۷. ګرودت ‎ګرودت هم د هندي سینما مشهور اداکار، پروډیوسر او لارښود و، چې مشهور فلمونه يې پیاسا، کاغذ کې پهول، صاحب بیوي او غلام دي. ‎هغه په کال ۱۹۶۴ د اکتوبر میاشتې په ۱۰ مه په خپل کور، خپله خونه او خپل کټ کې په مړ حالت کې پیدا شو. هغه وخت د ګرودت د مړینې لامل د ډېرو شرابو څښل او د خوب د ګولیو خوړل یاد شوي وو. ‎خو د نوموړي مړینې ته ځينو خلکو د ځان وژنې په نظر کتل. ددې مشهور فلمي ستوري یاد اوس هم د هغه د مینه والو په زړونو کې تازه دی. ِYaraan App